A második világháború kitörésekor a "Hobart" konvojokat kísért Ausztrália, Szingapúr, Jáva, Ceylon és Bombay között, gyakran a "HMS Electra" romboló kíséretében. 1940. augusztus 18-án, az olasz támadást követően, a "Hobart" is részt vett a Nemzetközösség csapatainak Brit Szomáliföldről való evakuálásában. Az ausztrál könnyűcirkáló nem tudott részt venni a Jáva-tengeri ütközetben, ugyanis a tankerhajó amely feltöltötte volna a "Hobartot" üzemanyaggal súlyosan megsérült, mielőtt kiszolgálhatta volna a cirkálót. Az 1942 májusában zajló Korall-tengeri csatában viszont már a "Hobart" is részt vett, a John Gregory Crace tengernagy vezette hajóraj tagjaként. A "Hobart" nem került kapcsolatba egyetlen ellenséges hajóval sem a csata során, de egy amerikai B-17 bombázó tévedésből bombát dobott rá.